ટિમ કૂકે કહ્યું હતું કે ‘એપલની પ્રોડક્ટ્સ કેટેગરી પર ભારતમાં આયાત ડ્યૂટી લાગુ છે. ભારતમાં અમે એન્ટ્રી લેવલના આઈફોનનું ઉત્પાદન કરીએ છીએ અને તે પ્રોજેક્ટ સારો ચાલી રહ્યો છે. ભારતમાં મને ઉજ્જવળ ભવિષ્ય દેખાય છે. હું ભારત અને તેના લોકો અંગે ખૂબ જ બુલીશ છું અને અમે અહીં સારી કામગીરી કરી શકીશું તેનો વિશ્વાસ છે. તેમણે કહ્યું કે ડોલર સામે તાજેતરમાં રૂપિયો ખાસ્સો નબળો પડ્યો છે તેમ છતાં ભારત અંગે તેઓ ખૂબ જ આશાવાદી છે. ભારતમાં એપલનું બજાર ભવિષ્યમાં ખૂબ સારી વૃદ્ધિ કરશે તેવી આશા છે. કરન્સી અંગે તેમણે કહ્યું કે ‘આ તો લાંબી મુસાફરી દરમિયાન વચ્ચે આવતા સ્પીડ બમ્પ છે, લાંબા ગાળા માટે ભારત ખૂબ જ, ખૂબ જ મજબૂત છે.’